Diari Oficial de la Generalitat Valenciana


Sumari del DOGV 6631, del 17-10-2011 (2011/10698)

RESOLUCIÓ de 20 de setembre de 2011, de la Subsecretaria de la Conselleria d'Educació, Formació i Ocupació, per la qual es regula la fase de pràctiques dels aspirants seleccionats en el procediment d'accés al cos d'inspectors d'Educació, convocat per Orde de 24 d'abril de 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6631

Data del DOGV
:   17-10-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/10063


Data del document
:   20-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 20 de setembre de 2011, de la Subsecretaria de la Conselleria d'Educació, Formació i Ocupació, per la qual es regula la fase de pràctiques dels aspirants seleccionats en el procediment d'accés al cos d'inspectors d'Educació, convocat per Orde de 24 d'abril de 2007. [2011/10785]  
Per Orde de 24 d'abril de 2007, de la Conselleria de Cultura, Educació i Esport, es va convocar procediment d'accés al cos d'Inspectors d'Educació, i en ella s'establix l'obligació de realitzar un període de pràctiques de quatre mesos que formarà part del procés selectiu i que haurà de garantir que els aspirants posseïsquen l'adequada preparació per a dur a terme les funcions atribuïdes al cos d'inspectors d'Educació.  
L'esmentada Orde de convocatòria establix que, mitjançant una resolució del director general de Personal es desplegarà el procediment d'esta fase, i en conseqüència, i en virtut de les funcions atribuïdes pel Decret 75/2011, de 24 de juny, del Consell (DOCV núm. 6552, de 27 de juny), pel que s'establix l'estructura orgànica bàsica de la Presidència i de les conselleries de la Generalitat, esta Subsecretaria ha resolt regular la fase de pràctiques dels aspirants seleccionats en el dit procediment d'acord amb el següent procediment:   
  
Primer  
1. Les pràctiques realitzades des de la seua incorporació pels aspirants seleccionats en el procediment d'accés al cos d'Inspectors d'Educació i nomenats funcionaris en pràctiques per Resolució de 26 d'agost de 2011, de la Subsecretaria (DOCV núm. 6607 de 13.09.2011), seran qualificades pel mateix tribunal examinador, que actuarà com a comissió qualificadora, de conformitat amb el que preveu la base 12.1 de la convocatòria.  
2. La comissió qualificadora organitzarà les activitats corresponents al lloc de treball de la fase de pràctiques, nomenarà els tutors i avaluarà als aspirants.  
  
Segon  
1. Els tutors seran nomenats d'entre els funcionaris de la plantilla del cos d'inspectors d'Educació i del cos d'Inspectors al Servici de l'administració Educativa (CISAE) en cada un dels servicis, amb la proposta prèvia dels caps del Servici d'Inspecció de cada província, podent ser un funcionari tutor de més d'un opositor.  
  
2. Les funcions del tutor consistiran a assessorar i informar els funcionaris en pràctiques sobre els aspectes següents:   
- Legislació estatal educativa  
- Legislació autonòmica educativa  
- Legislació de funcionaris  
- Legislació de règim administratiu, etc.  
- Perfeccionament de professorat  
- Avaluació de centres (internes, externes, EFQM, etc.)  
- El valencià en els centres educatius no universitaris:  
- Nivells  
- Plans  
- Règim disciplinari. Expedients administratius disciplinaris.  
  
- Plans especials en els centres  
- Ensenyances especials i centres especials  
- Els centres i el seu funcionament  
- Centres d'Infantil i Primària  
- Centres d'Educació Secundària  
- Centres de Formació Professional  
- Competències TIC aplicades a l'ensenyança/aprenentatge.  
  
Per al correcte exercici d'estes funcions el tutor haurà d'acompanyar a les sessions, almenys en una visita als centres i l'altra en el treball de despatx.  
Al final del període de pràctiques el tutor emetrà un informe en què expresse la seua valoració sobre els aspectes que es contenen en l'annex a esta resolució, així com altres dades d'interès, i el remetrà a la comissió qualificadora.  
  
Tercer  
Les activitats de formació consistiran en una acció formativa del Servici de Formació del Professorat, d'almenys 20 hores de duració, amb el nom de Formació específica per a inspectors de nou ingrés: línies prioritàries, centrada en els aspectes especificats en l'apartat segon d'esta resolució.  
La duració d'esta acció formativa serà computada com a activitat de compliment obligatori dins de l'horari del funcionari en pràctiques i es durà a terme en el període comprés entre l'1 de setembre de 2011 i l'1 de gener de 2012.  
L'acreditació d'haver superat la fase de formació del període de pràctiques, serà realitzada d'ofici pel Servici de Formació del Professorat davant de la comissió qualificadora, a través del Servici Central de la Inspecció Educativa.  
Així mateix, els aspirants elaboraran un informe final en què reflectisquen el treball realitzat durant el període de pràctiques, les dificultats que han trobat i els suports rebuts, el qual entregaran a la comissió qualificadora al terme de la dita fase.  
  
Quart  
1. L'avaluació dels aspirants serà efectuada per la comissió qualificadora a partir dels informes emesos pel tutor i de l'acreditació corresponent de les activitats formatives realitzades.  
L'informe del tutor s'ajustarà al model que figura en l'annex de la present resolució i s'expressarà en els termes «satisfactori» o «no satisfactori». En la seua valoració tindrà en compte igualment l'informe elaborat pels aspirants.   
El juí de la comissió qualificadora s'expressarà en els termes de «apte» i «no apte», i quan la qualificació siga de «no apte» haurà de ser motivada.  
Els membres que formen part de la comissió qualificadora podran realitzar visites a cada un dels funcionaris en pràctiques a fi d'aportar els seus informes el procés d'avaluació precisant en ells aquells aspectes que puguen presentar algun tipus de dubtes en l'actuació dels candidats.  
2. La comissió qualificadora traslladarà al subsecretari la relació de funcionaris en pràctiques amb la qualificació obtinguda.  
3. Els funcionaris en pràctiques declarats «no aptes» repetiran esta fase per una sola vegada durant el curs escolar 2011/2012. En el cas que en el dit curs es convocaren proves selectives per a l'accés al cos d'Inspectors, el número d'orde serà l'immediatament següent al què corresponga a l'últim dels aspirants seleccionats de la promoció a què s'incorporen.  
  
Quint  
La comissió haurà de constituir-se dins del termini de cinc dies hàbils comptats a partir del següent al de la publicació en el Diari Oficial de la Comunitat Valenciana de la present resolució. La constitució de la comissió no podrà tindre lloc sense la presència de tots els membres que la integren, llevat que concórreguen circumstàncies especials l'apreciació de la qual correspondrà al subsecretari.  
De la dita constitució s'alçarà una acta que, en el termini de cinc dies, es remetrà al subsecretari.   
La comissió no podrà redactar acta definitiva de «apte» o «no apte» sense la presència, almenys, del president, el secretari i la mitat més un de la resta dels membres de la comissió. En tot cas, si després de constituïda la comissió, raons de força major o causes imprevistes determinaren la impossibilitat de la compareixença d'algun dels seus membres, hauran de ser posats tots els extrems en coneixement del subsecretari.  
  
  
Sext   
Les pràctiques es consideraran concloses el dia 1 de gener del 2012 per a aquells funcionaris en pràctiques que s'hagen incorporat l'1 de setembre del 2011 a la seua realització i hagen prestat servicis efectius durant un període de quatre mesos. La comissió disposarà d'un termini de 20 dies a partir del dia 1 de gener del 2012 per a redactar l'acta final. Si la comissió qualificadora ho estimara necessari podrà emetre un informe complementari sobre el desenrotllament de les seues actuacions. Ambdós documents, l'acta i l'informe si l'haguera, seran enviats al subsecretari.   
2. Els aspirants que no pogueren completar els quatre mesos de servicis efectius establits per a esta fase del procés selectiu per causes degudament justificades i apreciades per la Subsecretaria de la Conselleria d'Educació, Formació i Ocupació, hauran de presentar una sol·licitud d'ampliació del termini per a completar les pràctiques. Per a això, les comissions es consideraran constituïdes amb caràcter permanent fins a la finalització del present curs escolar per a dur a terme l'avaluació dels funcionaris en pràctiques a què es referix el present apartat i aniran remetent les actes finals corresponents en el termini de cinc dies a partir de l'últim de cada mes.  
  
Sèptim  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992 de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la dispossició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant del subsecretari en el termini d'un mes, comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació, sense perjuí de qualsevol altre que s'estime procedent.   
  
València, 20 de setembre de 2011.- El subsecretari: Jesús Marí Farinós.  
  
  
ANNEX  
  
Funcionari/a en pràctiques:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
Direcció Territorial d'Educació de \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
Indicadors per a l'informe del/la tutor/a:  
  
 Satisfactori No satisfactori  
  
- Compliment del Pla Anual  
- Compliment d'horari personal  
- Avaluació de centres. EFQM.  
- Participació d'activitats en el Servici d'Inspecció, tant els que procedisquen del Pla Anual d'Inspecció, com els programats pel Servici Territorial  
- Participació en distintes activitats de l'equip de circumscripció Integració en l'equip provincial d'inspectors.  
- Capacitat de relació i comunicació amb centres (direcció, equips directius, associacions de pares, associacions d'alumnes, sindicats, etc.).  
- Adaptacions dels programes dels centres (PCC, CE, PIV...)  
- Programes d'atenció a la diversitat en els centres.  
- Capacitat de treball en equip.